**Future 500 forum okupit će buduću generaciju globalnih lidera iz ovog dijela Europe**

ZAGREB, 21.8.2025. – **Future 500 forum, jedinstveni projekt koji okuplja vodeće europske kreatore politika, europske povjerenike, premijere, ministre financija, investitore, osnivače poslovnih „jednoroga“ i inovatore, održat će se 1. rujna u sklopu ovogodišnjeg Bledskog strateškog foruma, u organizaciji IEDC – Bled School of Management i Atlantskog vijeća.**

Forum Future 500 koji će se održati u slovenskom Bledu ima za cilj pokrenuti dugoročnu misiju skaliranja 500 najperspektivnijih tvrtki iz srednje, istočne, jugoistočne Europe i šire Europske unije na globalnom tržištu.

Događaj se odvija uz podršku renomiranih partnera, uključujući EIB, IFC, EBRD, Podim kao Startup Ecosystem Partner, ISR – Institute for Strategic Solutions i brojne druge.

***Pravovremeni odgovor na izazov skaliranja u Europi***

U doba kada se Europa suočava s rastućim pritiskom održavanja konkurentnosti usred brzih tehnoloških promjena i promjena poslovnih modela diljem svijeta, Future 500 ima za cilj istaknuti i podržati nove lidere iz regije, uključiti ih u rasprave o politikama, povećati njihovu globalnu vidljivost i omogućiti im pristup kapitalu za strateški rast.

U sklopu foruma održat će se rasprave na kojima će sudjelovati istaknuti poduzetnički vizionari, predstavnici Europske komisije, premijeri europskih država, ministri financija te vodeći investitori. Forum će ujedno predstaviti i prvu skupinu budućih europskih lidera te postaviti temelje za dugoročnu inicijativu koja nadilazi poslovanje, kapital i politiku.

Future 500 forum okupit će tako brojna relevantna imena, među njima i europskog povjerenika za međunarodna partnerstva **Jozefa Síkelu**, premijera Albanije **Edija Ramu**, predsjednicu Zaklade Robert Schuman i bivšu povjerenicu EU za inovacije **Mariyu Gabriel**, osnivača InPosta **Rafała Brzosku**, osnivača Cosylaba **Marka Pleška**, osnivača Nordeusa **Branka Milutinovića** i druge vrhunske poduzetnike, kreatore politika i investitore.

***Izgradnja mostova između inovacija, investicija i politike***

*„Inicijativa Future 500 predstavlja prijeko potrebni poziv na buđenje. Vrijeme je da briljantni stručnjaci i poduzetnici iz Krakova, Sofije, Vodnjana, Beograda, Ljubljane ili Cluja, prestanu biti 'skriveni igrači' te zauzmu mjesto koje im pripada među globalnim liderima. Naša je misija da ih podržimo kapitalom, vidljivošću i transatlantskom snagom te da podsjetimo Europu da budućnost pripada onima koji je aktivno stvaraju“,* rekao je **Stjepan Orešković**, predsjednik Nadzornog odbora IEDC-a, osnivač BOSQAR d.d.-a (BOSQAR INVEST) i osnivač Future 500 inicijative.

*„Kao dio naše nove SEEUS (Southeast Europe United for Success) inicijative pokrenute u partnerstvu s IEDC Bled School of Management, ​​Future 500 temelji se na jednostavnoj, ali gorućoj ideji. Europa već ima talent za globalno vodstvo, no ono što joj nedostaje je razmjer. Vidimo kako su srednja i jugoistočna Europa regije u kojima ima puno neiskorištenog potencijala, s poduzetnicima i brzorastućim pothvatima koji grade inovativne tvrtke s potencijalom preoblikovanja područja poput tehnologije, umjetne inteligencije, održivosti i proizvodnje. Ipak, previše ih je prisiljeno tražiti kapital za rast ili priznanje u inozemstvu. S Future 500 forumom povezujemo ove pokretače promjena iz poduzetničkog ekosustava jugoistočne Europe izravno s europskim kreatorima politika, investitorima i transatlantskim partnerima, osiguravajući da se njihov rad prepozna kao strateška prilika za Europu i otvarajući put stvarnom, trajnom utjecaju u cijeloj regiji“*, naglasio je **Jörn Fleck**, viši direktor u europskom centru Atlantskog vijeća.

Više informacija o samom događaju i platformi Future 500 možete pronaći na službenim stranicama [future500forum.com](https://future500forum.com/).